32000D0352
L 124/64
JURNALUL OFÍCIAL AL UNIUNII EUROPENE
DECIZIA COMISIEI
din 4 mai 2000
de modificare a Deciziei 94/984/CE de stabilire a condițiilor de sănătate animală și a certificatelor sanitar-veterinare obligatorii la importul de carne proaspătă de pasăre provenind din anumite țări terțe cu privire la Republica Populară Chineză
[notificată cu numărul C(2000) 1163]
(Text cu relevanță pentru SEE)
(2000/352/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/494/CEE a Consiliului din 26 iunie 1991 privind condițiile de sănătate animală care reglementează schimbul intracomunitar și importurile din țări terțe de carne proaspătă de pasăre (1), astfel cum a fost modificată ultima dată prin Directiva 1999/89/CE (2), în special articolele 11 și 12,
întrucât:
(1)
Decizia 94/984/CE (3) a Comisiei, astfel cum a fost modificată ultima dată prin Decizia 2000/254/CE (4), stabilește condițiile de sănătate animală și a certificatelor sanitar-veterinare pentru importul de carne proaspătă de pasăre din anumite țări terțe; există două certificate diferite, modelul A și modelul B; utilizarea lor depinde de situația bolii Newcastle din țara în cauză.
(2)
Anumite părți ale teritoriului Chinei menționate de anexa I la Decizia 94/984/CE au avut permisiunea de a utiliza certificatul model B până când o inspecție a constatat probleme la certificare; din această cauză, importurile de carne proaspătă de pasăre din China au fost suspendate de la data de 1 august 1996 prin Decizia 96/456/CE a Comisiei.
(3)
O misiune de inspecție efectuată de Comisie în octombrie 1999 în China a constatat că serviciile veterinare chineze au realizat îmbunătățiri semnificative și au furnizat asigurări în scris pentru ca suspendarea menționată anterior să poată fi abrogată.
(4)
Situația bolii Newcastle necesită furnizarea unor garanții suplimentare, după cum este prevăzut în certificatul model B din Decizia 94/984/CE.
(5)
Din rațiuni de claritate, prezenta decizie se aplică la carnea proaspătă de pasăre certificată de la data de 1 iunie 2000.
(6)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa I la Decizia 94/984/CE se modifică după cum urmează:
Pe rândul „CN China (PR)”, indicele notei de subsol „3” de după cuvântul „Shandong” și de după litera „B” și nota de subsol corespondentă „3, Import suspendat de la data de 1 august 1996” din josul paginii se elimină.
Articolul 2
Prezenta decizie se aplică pentru carnea proaspătă de pasăre certificată de la data de 1 iunie 2000.
Articolul 3
Prezenta decizie se adresează statelor membre.
Adoptată la Bruxelles, 4 mai 2000.